Marlene Dietrich

Marlene Dietrich (tlul s yisem n Maria Magdalene Dietrich, deg 27 Dujamber 1901 deg Schöneberg, Lalman - temmut deg 6 Mayyu 1992 deg Paris, Fransa), d tasegbart yerna d tacennayt talmanit. 

Dietrich tebda-d amecwar-nnes deg yiseggasen n 1920, deg Berlin, ama deg umezgun, ama deg ssinima. Deg 1930, turar-d deg usaru n The Blue Angel (Aneglus Aẓerwal) ay d-yesseḍra Josef von Sternberg, yerna d aya ay tt-yerran mechuret deg umaḍal. Aya yeldey-as abrid akken ad testenyi leɛqed akked termist n Paramount Pictures deg Yiwunak Yeddukklen, yerna s waya ay teqqel tetturar-d deg yisura imarikaniyen.

Deg 1932, turar-d deg Shanghai Express, deg 1936, turar-d deg Desire, ay d-yesseḍra Frank Borzage. Sin-a n yisura snernan tamelt (célébrité) n Dietrich yerna sbegnen-d ccbaḥa-nnes deg wurar. D aya ay tt-yejjan ad teqqel d yiwet seg tsegbarin ay yettaɣen aṭas akk n yedrimen deg tallit-nnes. Deg 1939, Dietrich tuwey taɣlent (nationalité) tamarikanit, yerna tkemmel tetturar-d deg yisura deg tallit n Wemgaru Amaḍlan (Guerre Mondiale) Wis Sin. Sdeffir Wemgaru, Dietrich terna kan turar-d deg cwiṭ n yisura, yerna tekka amur ameqran seg yiseggasen n 1950 ed 1970, tetturar-d deg yihanayen (spectales) s lexlaṣ d ameqran.

Category:TameddurtCategory:AcennayCategory:Asegbar